Diari Oficial de la Generalitat Valenciana


Sumari del DOGV 6889, del 25-10-2012 (2012/9552)

RESOLUCIÓ de 26 de juny de 2012, del secretari autonòmic de Justícia de la Conselleria de Justícia i Benestar Social, per la qual s'acorda ratificar l'Acord d'Extinció del Foment del Cooperativisme Fundació de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6889

Data del DOGV
:   25-10-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/9552


Data del document
:   26-06-2012

Organisme emissor
:   Conselleria de Justícia i Benestar Social

Tipus de document
:   Resolució

RESOLUCIÓ de 26 de juny de 2012, del secretari autonòmic de Justícia de la Conselleria de Justícia i Benestar Social, per la qual s'acorda ratificar l'Acord d'Extinció del Foment del Cooperativisme Fundació de la Comunitat Valenciana. [2012/9552]  
Vist l'expedient sobre ratificació pel Protectorat de l'Acord d'Extinció adoptat pel Patronat de la Fundació Foment del Cooperativisme Fundació de la Comunitat Valenciana, d'ara en avant la Fundació, d'acord amb els següents,  
  
Fets  
Primer. Amb data Registre d'Entrada al Registre General de la Conselleria de Justícia i Benestar Social, de 18 de gener de 2012, la fundació esmentada va presentar sol·licitud de ratificació de l'Acord d'Extinció adoptat pel seu Patronat, el 28 de desembre de 2011, per la impossibilitat material del compliment dels fins fundacionals.  
Este acord d'extinció, consta elevat a escriptura pública, de data 11 de gener de 2012, autoritzada pel notari de l'Il·lustre Col·legi de València, Sr. Francisco Badia Escriche, núm. de Protocol 59.  
Junt amb el dit acord també van ser presentades les memòries d'activitats i pressupost de 2012, que, a sol·licitud de la interessada van ser retirades, i es va manifestar que va ser un error i que el que s'hi expressava es considerara com les operacions a realitzar en el futur en el marc de la liquidació de la Fundació.  
Segon. La Fundació es va classificar, per Resolució de data 25 de juliol de 2007, de la secretària autonòmica de Justícia de la Conselleria de Justícia i Administracions Públiques, per la qual s'acorda inscriure al Registre de Fundacions de la Comunitat Valenciana, i es va classificar de caràcter del foment de l'economia social; els seus fundadors són: la Generalitat, representada pel senyor Gerardo Camps Devesa, i la Confederació de Cooperatives de la Comunitat Valenciana, representada pel senyor Luis Valero.  
Objecte: segons l'article 6 dels estatuts, l'objecte de la Fundació és facilitar i desenrotllar la trobada institucional de la Generalitat i el sector cooperatiu, per a la promoció i el foment del cooperativisme en la Comunitat Valenciana.  
Patronat: l'última actualització, a requeriment de la Secció de Fundacions i en el marc de l'expedient d'extinció, es va produir, segons les dades que es troben al Registre de Fundacions de la Comunitat Valenciana, per Resolució de 17 de maig de 2012, i la seua composició és la següent: patrona presidenta: la consellera d'Educació, Formació i Ocupació, Mª José Catalá Verdet (pendent d'acceptació) (si bé a data de l'acord d'extinció era patró el conseller José Ciscar Bolufer). Vicepresident: 2. El president de la Confederació de Cooperatives de la Comunitat Valenciana, Vicent Diego Ramón. Secretària directora no patró: Isabel Andrés Bueno. Vocals: grup primer: 3. El director general de Treball, Cooperativisme i Economia Social, Joaquín Vaño Gironés; i 4. Secretari autonòmic d'Ocupació, Román Ceballos Sancho; Designats pel conseller en matèria de cooperativisme: 5. El director general d'Obres Públiques, Projectes Urbans i Habitatge, José Vicente Domine Redondo 6. La directora de l'Institut Valencià de la Vivenda, Mª Jesús Rodríguez Ortiz. José Vicente Domine Redondo, i 7. La subsecretària de la Conselleria d'Agricultura, Pesca i Alimentació, Amparo Montoro Blasco. Grup segon designats pel Consell Rector de la Confederació de Cooperatives de la Comunitat Valenciana: 8. Vocal 1, José Vicente Torrent Corts, 9. Vocal 2, Vicent Emmanuel Comes Iglesia, 10. Vocal 3, Cirilo Arnandis Núñez. 11. Vocal 4, Emili Villaescusa Blanca i 12. Vocal 5, Idelfonso Serrano García.  
  
La dotació inicial de la Fundació va ser de quaranta-cinc mil euros (45.000 €): trenta mil euros (30.000 €), per la Generalitat, quinze mil euros (15.000 €) per la Confederació de Cooperatives de la Comunitat Valenciana.   
La present extinció s'emmarca dins del procés de reestructuració de sector públic fundacional iniciat pel Consell, i que va suposar l'adopció de l'Acord del Consell, de data 2 de desembre de 2011, en què es va autoritzar l'extinció de diverses fundacions pertanyents al sector públic de la Generalitat, entre estes la de la Fundació Valenciana de la Qualitat de la Comunitat Valenciana.  
La causa justificativa de l'extinció és la impossibilitat del compliment de fi fundacional, de conformitat amb el paràgraf c), de l'article 31, de la Llei 50/2002, de 26 de desembre, de Fundacions. Segons l'acord adoptat el Patronat fonamenta esta i assenyala:   
«(?) En este context d'extraordinària situació actual de crisi econòmica (en termes del preàmbul del Decret Llei 1/2011, de 30 de setembre, del Consell, de Mesures Urgents del Règim Econòmic i Financer del Sector Públic Empresarial i Fundacional) en què es va aprovar l'indicat decret llei, i va autoritzar a adoptar les mesures tendents a la reestructuració i racionalització del sector públic empresarial i fundacional que considere oportunes. Amb base a això, com s'ha apuntat, el Consell va aprovar, el dia 2 de desembre, l'extinció per liquidació de la Fundació.  
  
Exposat el que antecedix, ha de destacar-se que entre les funcions atribuïdes a la Direcció General de Treball, Cooperativisme i Economia Social, de la Conselleria d'Educació, Formació i Ocupació, pel Decret 98/2011, de 26 d'agost, del Consell, pel qual s'aprova el Reglament Orgànic i Funcional de l'esmentada conselleria, figuren assignades a eixe centre directiu les de secretaria tècnica i tramitació administrativa de les competències del Consell Valencià del Cooperativisme, així com les de seguiment i control de les mesures de foment de l'economia social, les funcions de les quals desenrotllarà a través del Servici de Registre d'Entitats d'Economia Social i de la Subdirecció General de Relacions Laborals, dependents de l'esmentada direcció general.  
  
Per tant, pot constatar-se que, a hores d'ara, la fundació fundacional pot ser realitzada per un òrgan de caràcter públic (?.), i s'eviten duplicitats orgàniques dins del sector públic valencià»  
  
En tot cas, la dita memòria es fa eco de les actuals circumstàncies econòmiques i financeres, marcades per un entorn de contracció de l'activitat i problema de sostenibilitat de les finances públiques.   
  
Entén així la Fundació que l'Acord del Consell citat:  
«(?) Ha d'interpretar-se en el sentit que els Pressupostos de la Generalitat per a l'exercici de 2013 no contindran previsió alguna d'assignació econòmica per al funcionament de la Fundació, la qual cosa impediria a la Fundació el compliment dels seus fins per falta de mitjans.  
Com a conseqüència de l'anterior i en un futur immediat, la situació econòmica i financera de la Fundació provocarà la impossibilitat del compliment dels seus fins per insuficiència de mitjans»  
Quart. En la sessió de 28 de desembre de 2011, el Patronat faculta, per a l'inici del procés de liquidació, la Sra. Isabel Andrés Bueno, directora de la Fundació, així com per a sol·licitar l'oportuna ratificació del Protectorat de la Generalitat.  
Quant a la destinació del romanent està establit en els mateixos estatuts que, en l'article 35, disposen que este siga transferit al Consell Valencià del Cooperativisme.  
Quint. S'acompanya, junt amb l'Acord d'Extinció, el balanç de situació i compte de resultats de la Fundació, en data d'adopció d'este acord, 28 de desembre de 2012.  
Conforme a l'informe del cap de la Secció de Comptabilitat, d'11 de juny de 2012:   
«La Fundació es va inscriure, en data 25 de juliol de 2007, amb una dotació aportada en metàl·lic de 45.000,00 euros, i és esta la quantitat que en l'actualitat figura en el balanç de situació, tancat a la data de 31 de desembre de 2011.  
La Fundació ha presentat els comptes regularment i els té depositats fins a 2010, també ha presentat els comptes formulats de 2011 i el compromís d'aportar l'auditoria corresponent.  
Segons balanç de situació aportat, de data 28/12//2011, data de l'Acord d'Extinció, la Fundació té un actiu total de 350.652,74 euros i un passiu exigible de 011.017.51 euros, de tot això resulta un patrimoni net negatiu 259.028.77 euros, i uns fons propis igualment negatius de 390.469.84 euros, que són molt inferiors a la dotació fundacional a causa de les pèrdues acumulades d'exercicis anteriors.   
  
No obstant això, les dades anteriors canvien en els comptes formulats de 2011, ja revisats per la intervenció i pendents d'aprovació, segons el seu balanç de situació, tancat a 31 de desembre de 2011, aportat en data 22 de maig de 2012, i esmenat en data 7 de juny de 2012, l'actiu total és de 365.859,16 i el seu passiu exigible per 322.392,55 euros. Per tant, el seu patrimoni net, diferencia entre actiu total i passiu exigible, ascendix a la quantitat positiva de 43.566,91euros. A més, els seus fons propis continuen sent negatius, encara que el seu volum s'ha reduït notablement fins a la quantitat de 5.307,04 euros.  
  
Des del punt de vista econòmic comptable, s'estima que l'expedient d'extinció està prou documentat. D'altra banda, en figurar encara en el balanç d'extinció comptes de deutors i creditors pendents de saldar, no serà possible determinar el romanent resultant, si n'hi haguera, fins al tancament de les pertinents operacions de liquidació».   
  
Tal com consta en l'avantdit informe,es van aportar els comptes formulats de 2011, i així mateix, amb data 22 de maig de 2012, es va aportar el compromís, en quant se celebre el Patronat a este efecte, d'aportar els comptes anuals aprovats per este, així com l'auditoria de comptes de 2011.  
Sext. Atenent estos antecedents, la Comissió de Protectorat, en la sessió de 19 de juny de 2012, emet informe favorable, entre altres, el punt del dia corresponent a la ratificació de l'Acord d'Extinció, aprovat pel Patronat de la Fundació Foment del Cooperativisme, Fundació de la Comunitat Valenciana, en els termes expressats en els apartats precedents.  
  
Fonaments de dret  
Primer. L'article 9 del Decret 05/2011, de 21 de juny, del president de la Generalitat, pel qual es determinen les conselleries en què s'organitza l'Administració de la Generalitat, així com l'article 1 del Reglament Orgànic i Funcional de la Conselleria de Justícia i Benestar Social, aprovat pel Decret 99/2011, de 26 d'agost del Consell, determina que a esta conselleria correspon exercir, entre altres, les competències en matèria de fundacions.   
Segon. L'article 2 del Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell, establix que el Protectorat de les Fundacions de la Comunitat Valenciana l'exercix la conselleria competent en matèria de fundacions, i que correspon al conseller la titularitat del Protectorat, sense perjuí de la possibilitat de la seua delegació o desconcentració.  
  
Tercer. Esta secretaria autonòmica de Justícia és competent per a conéixer i resoldre este expedient per delegació de l'exercici de competències, en virtut del que disposa la Resolució de 15 d'octubre de 2011, de la Conselleria de Justícia i Benestar Social, sobre delegació en la Secretaria Autonòmica de Justícia de l'exercici de determinades competències en matèria de fundacions.   
En tot cas, de conformitat amb l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les resolucions administratives que siguen adoptades per delegació es consideraran dictades per l'òrgan delegatori.  
Quart. De conformitat amb l'article 25 de la Llei 8/1998, de 9 de desembre, de Fundacions de la Comunitat Valenciana  
«1. L'extinció de les fundacions serà regida pel que disposen els articles 31 i 32 de la Llei 50/2002, de 26 de desembre, de Fundacions.   
  
2. L'acord d'extinció o, si és el cas, la resolució judicial s'inscriurà al Registre de Fundacions de la Comunitat Valenciana».  
L'article 31 de la Llei 50/2002, assenyala «la Fundació s'extingirà:  
  
c) Quan siga impossible la realització del fi fundacional, sense perjuí del que disposen els articles 29 i 30 de la present Llei.  
D'acord amb allò que s'ha assenyalat en l'article 32 del mateix text legal, relatiu a les formes d'extinció:  
«2. En els supòsits previstos en els paràgrafs b), c) i e) de l'article anterior, l'extinció de la Fundació requerirà acord del Patronat ratificat pel Protectorat.  
Si no haguera acord del Patronat, o este no fóra ratificat pel Protectorat, l'extinció de la Fundació requerirà resolució judicial motivada, que podrà ser instada pel Protectorat o pel Patronat, segons els casos.  
  
Quint. De conformitat amb l'article 26 de l'esmentada Llei 8/1998, l'extinció suposa l'obertura del procediment de liquidació; es reflectiran les oportunes operacions en el balanç de liquidació, i es requerirà, igualment, l'aprovació del Patronat i la corresponent ratificació del Protectorat.  
Així mateix, els articles 39 i 40 del Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana, regulen els requisits i procediments d'extinció i liquidació de les fundacions.  
De tal forma, l'article 39 de l'esmentat Reglament establix que:  
«1. Quan el Patronat acorde extingir la Fundació per haver-se realitzat íntegrament el fi fundacional, per resultar impossible la seua realització o per concórrer qualsevol altra causa prevista en l'acte constitutiu o en els Estatuts, haurà de sol·licitar la ratificació del Protectorat, per a la qual cosa acompanyarà la documentació següent:  
a) Certificat de l'Acord d'Extinció adoptat pel Patronat, emés pel secretari o per la secretària amb el vistiplau del president o la presidenta.  
b) Memòria justificativa de la concurrència d'una causa d'extinció específica de les previstes en el primer paràgraf d'este apartat. En el cas que la causa d'extinció siga la impossibilitat de realitzar el fi fundacional, caldrà justificar, a més, la improcedència o la impossibilitat de modificar els Estatuts o de dur a terme un procés de fusió.  
  
c) Els comptes de l'entitat a la data en què es va adoptar l'Acord d'Extinció.  
d) El projecte de distribució dels béns i drets resultants de la liquidació i, en el cas de no dur-se a terme pel mateix Patronat, proposta de designació de liquidadors i Pla d'Actuació d'estos».  
  
Per la seua banda, l'article 40.2 del dit Reglament assenyala que:  
«Durant el procés de liquidació, el Patronat no tindrà més facultats que la de cobrar crèdits, satisfer els deutes i formalitzar els actes pendents d'execució, sense que puga contraure més obligacions, excepte les que siguen necessàries per a la liquidació. Sense perjuí de l'anterior, el Patronat podrà apoderar o delegar l'execució material dels seus acords relatius al procés de liquidació».  
Sext. Quant a l'extinció de Fundacions integrants del sector públic de la Generalitat s'exigixen, a més dels requisits generals, els següents:  
a) L'Acord del Consell (article 34 de l'esmentada Llei 8/1998), igual que ho va requerir la seua constitució.  
b) Respecte a l'obligació d'estar al dia en les seues obligacions comptables, ha de tindre's present el text refós de la Llei d'Hisenda Pública de la Generalitat Valenciana, aprovat pel Decret Legislatiu, de 26 juny de 1991, del Consell de la Generalitat Valenciana, que disposa:  
En l'article 5: «Tindran la consideració de fundacions públiques de la Generalitat Valenciana, als efectes d'esta llei, les fundacions en la dotació de les quals participen majoritàriament, directament o indirectament, la Generalitat Valenciana, les seues entitats autònomes, o altres entitats que conformen el seu sector públic. La seua creació requerirà, en tot cas, autorització prèvia del Govern Valencià.  
- I en l'article 63 bis: «La Intervenció General de la Generalitat Valenciana realitzarà anualment l'auditoria dels comptes anuals de les entitats autònomes, empreses i fundacions a què es referix l'article 5 d'esta Llei».  
En este sentit, als efectes de la continuació del present procés d'extinció, la següent fase del qual és la liquidació en els termes que preveu la Llei 8/1998, de 9 de desembre, de Fundacions de la Comunitat Valenciana, la Fundació haurà d'aportar l'auditoria dels comptes de l'any 2011.  
Sèptim. L'article 26 esmentat de la Llei 8/1998, de 9 de desembre, de Fundacions de la Comunitat Valenciana disposa,  
«2. Els béns i drets resultants de la liquidació es destinaran a les fundacions o a les entitats no lucratives públiques o privades que perseguisquen fins d'interés general i que tinguen afectats els seus béns, inclús per al supòsit de la seua extinció, a la consecució d'aquells, i que hagen sigut designats en el negoci fundacional o en els Estatuts de la Fundació extingida. Si no n'hi ha, esta destinació podrà ser decidida, en favor de les mateixes fundacions i entitats mencionades, pel Patronat, quan tinga reconeguda esta facultat pel fundador, i, a falta d'eixa facultat, correspondrà al Protectorat complir eixa comesa.  
3. Les fundacions constituïdes per persones juridicopúbliques podran preveure, en els seus Estatuts, que els béns i drets resultants de la liquidació revertisquen al seu fundador.  
Per la seua banda, els Estatuts de la Fundació disposen en l'article 35 que,   
«El patrimoni acumulat per la Fundació s'aplicarà, amb caràcter previ, al compliment de les obligacions contretes amb tercers creditors i, una vegada efectuada esta operació, el romanent que resulte es posarà a disposició del Consell Valencià del Cooperativisme, per a la seua aplicació en accions de foment del cooperativisme».  
Este precepte estatutari, d'acord amb el que disposa l'article 26.2 i 3 de la Llei 8/1998, suposa la transferència del romanent que, si és el cas resulte, a un òrgan administratiu adscrit a la conselleria competent per la matèria.   
L'òrgan esmentat té les funcions i composició que s'establixen en la Llei 8/2003, de 24 de març, de Cooperatives de la Comunitat Valenciana, i en el Decret 228/1996, de 10 de desembre, del Govern Valencià, pel qual es regula el Consell Valencià del Cooperativisme (DOGV 18.12.1996).   
Així, l'article 122 de la dita Llei de Cooperatives assenyala:  
«Article 122. Consell Valencià del Cooperativisme.  
1. El Consell Valencià del Cooperativisme és un òrgan de promoció, assessorament i planificació de la política i legislació en matèria de cooperatives. La seua composició s'establirà reglamentàriament, i correspondrà a la Confederació de Cooperatives de la Comunitat Valenciana la designació dels representants del cooperativisme, D'acord amb el que preveu l'article 107.3 d'esta Llei el nombre de representants del cooperativisme no serà inferior a la resta de membres nomenats pel Consell de la Generalitat.  
El Consell Valencià del Cooperativisme elegirà d'entre els seus membres el president i secretari del Consell, i funcionarà d'acord amb el reglament de què es dote a si mateix.  
2. El Consell Valencià del Cooperativisme estarà integrat orgànicament en la conselleria competent en matèria de cooperatives, que li atribuirà els recursos personals i econòmics per al seu funcionament.  
  
3. Seran funcions del Consell Valencià del Cooperativisme les següents:  
a. Informar, dictaminar o formular proposicions sobre qualsevol disposició legal que puga afectar les entitats cooperatives.  
b. Fomentar i potenciar el cooperativisme i les relacions intercooperatives.  
c. Participar en la difusió dels principis cooperatius i vetlar pel seu compliment, en particular, per la utilització del fons de formació i promoció cooperativa.  
d. Fomentar l'educació i formació cooperativa.  
e. Col·laborar en l'execució de la política del Consell de la Generalitat en relació amb el cooperativisme.  
f. Intervindre en els conflictes que es plantegen en matèria cooperativa, per mitjà de conciliació o arbitratge, en la forma regulada en l'article següent.»  
Octau. Atenent l'article 47.14 del Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell, són actes objecte d'inscripció al Registre de Fundacions de la Comunitat Valenciana, entre altres: «L'extinció de la Fundació, liquidació d'esta, i destinació donada als béns fundacionals».  
  
Nové. S'ha donat compliment al que preveu l'article 41.2 g), del Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell que establix:   
«2. En l'exercici de les funcions que li corresponen, el Protectorat podrà sol·licitar informe de la Comissió i, en particular, en els supòsits següents:  
g) En l'exercici de les potestats que té atribuïdes en matèria de modificació, fusió i extinció de fundacions».  
Vistos els preceptes legals citats, els articles 39 i 40 del Reglament de Fundacions de la Comunitat Valenciana (aprovat pel Decret 68/2011, de 27 de maig, del Consell) i la resta de generals de pertinent aplicació, així com allò que ha informat la Comissió del Protectorat, de 19 de juny de 2012, resolc:  
Primer  
Ratificar l'Acord d'Extinció de la Fundació Foment del Cooperativisme Fundació de la Comunitat Valenciana, adoptat pel seu Patronat, en data 28 de desembre de 2011, en els termes descrits en esta resolució.  
  
  
Segon  
Inscriure en el Registre de Fundacions de la Comunitat Valenciana, la ratificació de l'acord d'extinció esmentat.  
  
Tercer  
Establir, com a destinatari dels béns i drets resultants de la liquidació, el Consell Valencià del Cooperativisme, en els termes descrits en el fet quart de la present resolució.  
En tot cas, queda pendent que la Fundació aporte, a este Protectorat, en el termini legal i d'acord amb la normativa vigent, els comptes anuals de 2011, aprovats pel Patronat, així com la corresponent auditoria, la qual cosa haurà de produir-se amb anterioritat a la ratificació de la liquidació pel Protectorat, així com la posterior baixa registral i, per tant, l'extinció de la personalitat jurídica de la Fundació.  
  
Així mateix, es recorda que la liquidació de la Fundació s'haurà de realitzar en els termes expressats en l'article 26.1, de la Llei 8/1998, de 9 de desembre, de Fundacions de la Comunitat Valenciana, segons el qual:  
«L'extinció de la Fundació, excepte en els supòsits en què té lloc com a conseqüència d'una fusió, determinarà l'obertura del procediment de liquidació, que serà realitzada pel Patronat de la Fundació sota el control del Protectorat. El Patronat no tindrà més facultats que la de cobrar crèdits, satisfer els deutes i formalitzar els actes pendents d'execució, sense que puga contraure més obligacions, excepte les que calguen per a la liquidació. Acabades les operacions, formarà l'oportú balanç de liquidació, que haurà de ser aprovat pel Patronat i sotmés a la ratificació pel Protectorat.  
  
Recaiguda esta, es procedirà a complir el que disposa l'apartat següent, per a finalitzar la liquidació. Quan concloga, es farà constar al Registre de Fundacions de la Comunitat Valenciana la seua baixa, a sol·licitud del Patronat, per un escrit dirigit al Registre a què s'acompanyarà el certificat de l'acord aprovatori del balanç de liquidació, la seua ratificació pel Protectorat i una còpia dels documents en què s'hagen formalitzat les operacions a què es referix l'apartat següent. No obstant això, la baixa de la Fundació al Registre, si resulten operacions pendents d'execució o formalització, hauran de ser dutes a terme pel Protectorat.»  
Notifiqueu esta resolució, que és definitiva en via administrativa, i contra esta podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, d'acord amb el que establixen els articles 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí de poder interposar, si és el cas, recurs potestatiu de reposició, en el termini d'un mes, a comptar de l'endemà de la seua notificació, davant del conseller de Justícia i Benestar Social, o qualsevol altre recurs que estime procedent.   
  
  
València, 26 de juny de 2012.- El secretari autonòmic de Justícia: Antonio Gastaldi Mateo.